มีอาการมึนหัว เวียนๆ ตึงๆตรงศีรษะส่วนบน คล้ายๆจะอาเจียนอาการจะมาช่วงเย็นๆ ก่อนเลิกงาน (ทำงานอยู่หน้าคอม)เป็นมาอาทิตย์นึงแล้วครับ บางวันก็เป็น บางวันก็ไม่เป็นอันตรายมั้ยครับ และรักษาอย่างไร?
สวัสดีค่ะ อาการมึนหัว เวียนๆ ตึงๆตรงศีรษะส่วนบน คล้ายๆจะอาเจียน เป็นช่วงเย็น อาจจะเกิดจาก ปวดศีรษะจากการใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือดวงตาตึงตัว มักเป็นมากได้ช่วงเย็นๆ สาเหตุอื่นเช่นปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วย หรือปวดจากสาเหตุในสมองเช่นเนื้องอกในสมอง มักปวดมากจนรบกวนการนอน ตอนเช้ามีอาเจียนพุ่งได้ แต่จากลักษณะที่กล่าวมานึกถึงความผิดปกติในสมองได้น้อยอยู่ในเบื้องต้น พักผ่อนให้เพียงพอ 8 ชั่วโมงต่อวัน ร่วมกับรับประทานยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นใดๆที่ทำให้มีอาการควรจะไปพบแพทย์ถ้าพักเต็มที่ กินยาแก้ปวดแล้ว อาการไม่ทุเลา ปวดมากจนทำงานต่างๆไม่ได้ตามปกติ ปวดจนนอนไม่ได้ ซึ่งจัดเป็นอาการปวดรุนแรง หรือมีอาเจียนมากร่วมด้วย